Source: https://szolnokitorvenyszek.birosag.hu/20171204/iii-resz-az-elsofoku-eljaras-1-perinditas-es-perfelveteli-szak
Timestamp: 2020-01-25 11:26:15+00:00

Document:
III. RÉSZ: AZ ELSŐFOKÚ ELJÁRÁS 1.: A PERINDÍTÁS ÉS A PERFELVÉTELI SZAK | Szolnoki Törvényszék
Megjelenés ideje: 2017. december 4., 09:41
Alternatív vitarendezési módok – Hogyan lehet peren kívül a jogvitákat rendezni?
Közvetítés (mediáció):
a felek vitájában egy közösen elfogadott, független, professzionális harmadik személy segít minden érintettnek kielégítő megoldást találni és írásbeli megállapodást kötni
piaci közvetítés → tájékoztató: Igazságügyi Minisztérium honlapján Igazságügyi információk címszó alatt
bírósági közvetítés → illetékmentes, tájékoztató: www.birosag.hu → Bírósági Közvetítés címszó
Egyezségi kísérlet:
bírósági polgári nemperes eljárás egyezség megkötése és annak bíróság általi jóváhagyása érdekében (Pp. 167-168. §)
piaci közvetítéshez kapcsolódó → a piaci közvetítés során létrejött írásbeli megállapodás esetén kérhető
közvetítői előzmény nélküli → közvetítői megállapodás hiányában is kérhető, ha nem jön létre elsőre egyezség, igénybe vehető bírósági vagy piaci közvetítés az eljárás szünetelése mellett
Fizetési meghagyásos eljárás:
közjegyző előtti nemperes eljárás 30 milló Ft alatti pénzkövetelések érvényesítésére, tájékoztató: www.mokk.hu
belföldi felek közötti 3 millió Ft alatti pénzkövetelés → per nem indítható, fizetési meghagyásos eljárásban kötelező érvényesíteni
legalább egyik fél EU-tagállambeli → pénzkövetelés összegétől függetlenül európai fizetési meghagyás útján is lehet érvényesíteni
Pénzügyi Békéltető Testület (PBT) eljárása:
Magyar Nemzeti Bank mellett működő szervezet pénzügyi fogyasztói jogvitában egyezség létrehozása, ennek hiányában kötelezés vagy ajánlás meghozatala érdekében
tájékoztató: www.mnb.hu/bekeltetes
Perindítás – Mivel kell a felperesnek a pert megindítani és mit kell tartalmaznia?
A polgári per kétféle (illetékköteles) írásbeli beadvány benyújtásával indulhat általában. Ebben kell részletesen előadni a felperesnek az alperessel szembeni igényét, bizonyítékait és egyéb szükséges eljárásjogi adatokat.
„keresetlevél” elnevezésű irat
kivéve belföldiek közötti 3 millió Ft alatti pénzkövetelés → fizetési meghagyásos eljárást kell indítani,
a hatáskörrel és illetékességgel rendelkező bíróságon (lsd. II. RÉSZ) kell benyújtani → ennek hiányában a keresetlevél áttételre kerül, de ez akár hónapokkal is hosszabbíthatja az eljárást
„keresetet tartalmazó irat” elnevezésű beadvány + közjegyzői értesítés
a kötelezett fizetési meghagyással szembeni ellentmondása esetén → a fizetési meghagyásos eljárás bíróságon perként folytatódik
a keresetlevél, keresetet tartalmazó irat tartalma
jogi képviselő nélkül eljáró fél → formanyomtatványt kell használni, ami eligazítást ad a kötelező tartalmi elemekről és mellékletekről
jogi képviselővel eljáró fél → a formanyomtatványban foglaltakon túl további kötelező elemek (pl. az érvényesített jog jogalapja, jogi érvelés)
hiányosságok következménye
keresetlevél visszautasítása,
fizetési meghagyásból alakult eljárás megszüntetése
Írásbeli védekezés – Mivel és hogyan lehet az alperesnek védekezni, annak mit kell tartalmaznia?
Az alperes háromféle módon védekezhet, melyeket írásban kell a perben eljáró bíróságon benyújtani a bíróság felhívására, a keresetlevél kézbesítésétől számított 45 napon belül.
„írásbeli ellenkérelem” elnevezésű irat, mely a keresetre vonatkozó részletes nyilatkozatokat, bizonyítékokat tartalmazza
a kereset elismerése vagy
a keresettel szembeni védekezés
az eljárás megszüntetésére irányuló eljárásjogi védekezés előadása (pl. hatásköri kifogás)
a kereset teljes vagy részbeni elutasítására irányuló érdemi védekezés előadása: anyagi jogi kifogás (pl. elévülés, érvénytelenség), kereseti tényállítások és bizonyítékok vitatása, alperesi tényállítások és bizonyítékok előadása
„beszámítást tartalmazó irat” elnevezésű beadvány, mely az alperesnek a felperessel szembeni ellenkövetelésének az előadását és a kereseti követelésbe való beszámítását tartalmazza
tartalmára a keresetlevélre vonatkozó előírások irányadók
45 napon túl beszámítás csak kivételesen terjeszthető elő (pl. később lejárt ellenkövetelés a lejárattól számított 30 napon belül)
„viszontkereset-levél” elnevezésű irat, mellyel az alperes „viszontpert” indít a felperessel szembeni valamely igénye érvényesítése iránt
45 napon túl nincs helye viszontkeresetnek
formanyomtatvány használata kötelező a jogi képviselő nélkül eljáró alperesnek
mulasztások következménye
írásbeli ellenkérelem vagy beszámítást tartalmazó irat elmulasztása → a bíróság a kereset érdemi vizsgálata és tárgyalás nélkül „bírósági meghagyással” kötelezi az alperest.
viszontkereset-levél hiányossága → viszontkereset-levél visszautasítása
Kötelező formanyomtatvány, elektronikus vagy papíralapú kapcsolat – Milyen módon kell a perindító és védekező iratot benyújtani?
kötelező formanyomtatványok benyújtása jogi képviselet hiányában
a formanyomtatvány kitöltésében segítség igényelhető
keresetlevélhez: a felperes lakóhelye, munkahelye vagy a perre illetékes bíróság „panaszirodáján”
keresetet tartalmazó irathoz: a közjegyző értesítésében szereplő bíróság „panaszirodáján”
írásbeli védekezés irataihoz: perben eljáró bíróság „panaszirodáján”
valamennyihez: jogi segítségnyújtó szolgálatnál
formanyomtatvány beszerzése: bíróságon, www.birosag.hu honlapon
formanyomtatvány mellőzésének következménye →
felperesnél keresetlevél visszautasítása, fizetési meghagyásból alakult eljárás megszüntetése
alperesnél a beadvány visszautasítása és bírósági meghagyás
a benyújtás módjai
kötelező elektronikus úton
elektronikus kapcsolattartásra köteles személyek (2015. évi CCXXII. tv: pl. jogi képviselő, gazdálkodó szervezetek)
elektronikus út mellőzésének következménye → felperesnél keresetlevél visszautasítása, fizetési meghagyásból alakult eljárás megszüntetése, alperesnél bírósági meghagyás
tájékoztatás: www.birosag.hu honlapon
papír alapon, ha elektronikus út nem kötelező a félre → postai úton, perbíróságon a kezelőirodán személyes átadással vagy gyűjtőládába
választható elektronikus út → akinek nem kötelező az elektronikus út, de utóbb csak a bíróság engedélyével térhet át a papíralapúra
Perfelvétel tartalma, menete – Mi történik a perfelvételi szakban?
a perfelvétel menetének 3 lehetséges módja az írásbeli védekezés beérkezése után (a bíróság határozza meg)
újabb iratváltás a felekkel és utána perfelvételi tárgyalás
a bíróság az alperes írásbeli védekezésére válasziratot kér a felperestől
a válaszirat beérkezésekor kitűzi a perfelvételi tárgyalást és az alperestől a válasziratra viszontválaszt kér
rögtön perfelvételi tárgyalás
perfelvételi tárgyalás mellőzése, rögtön érdemi tárgyalás
a felek előzetesen értesítésre kerülnek, kérelmükre perfelvételi tárgyalást tart a bíróság
a perfelvételi mulasztások következménye
perfelvételi tárgyalás elmulasztása
a felperes sem kérheti már a tárgyalás távollétében való megtartását
ha senki sem jelent meg vagy a megjelent nem kéri a tárgyalás megtartását → az eljárás megszüntetésre kerül
ha megtartásra kerül a tárgyalás → a mulasztó fél vonatkozásában úgy kell tekinteni, hogy a jelenlévő által előadottak vele közölve vannak, azokat nem vitatja és a perben mást nem kíván előadni
perfelvételi irat benyújtásának elmulasztása, hiányossága
úgy kell tekinteni, hogy a mulasztó fél az ellenfél érintett nyilatkozatát nem vitatja, a perben mást nem kíván előadni
indokolatlanul késedelmes írásbeli vagy szóbeli perfelvételi nyilatkozat
perfelvétel lezárásáig pénzbírság
perfelvétel lezárása után elutasításra, figyelmen kívül hagyásra kerül
perfelvételi nyilatkozatot tartalmazó írásbeli beadvány benyújtása
csak a bíróság felhívására, a megadott határidőben → felhívás nélkül vagy határidőn túli perfelvételi irat hatálytalan
járásbíróságon jogi képviselő nélkül eljáró fél → a jogi segítségnyújtó szolgálatnál vagy a perbíróság panaszirodáján jegyzőkönyvbe mondhatja
perfelvételi tárgyalás elhalasztása
csak törvényben meghatározott, alapvetően a fél önhibáján kívüli okokból lehet
a félnek és képviselőjének a tárgyaláson felkészülten kell megjelenni
halasztás esetén a folytatólagos perfelvételi tárgyalásra ugyanazok a szabályok vonatkoznak
perfelvétel lezárása
a bíróság előzetes figyelmeztetés után végzéssel lezárja a perfelvételt
a perfelvétel lezárását követően nyomban megtartja vagy kitűzi az érdemi tárgyalást
a perfelvétel lezárását követően főszabály szerint rögzül (nem változtatható) a kereset, védekezés és bizonyítékok köre és tartalma!
Az I.-IV. részt a Székesfehérvári Törvényszék készítette.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság

 bíróság 
 bíróság